PREČU PIEGĀDES LĪGUMS

Rīgā, 2021. gada \_\_\_\_\_\_\_\_\_\_\_

**SIA “\_\_\_\_\_\_\_\_\_\_\_\_”,** valdes priekšsēdētāja \_\_\_\_\_\_\_\_\_\_\_\_\_\_ personā, kas darbojas uz Statūtu pamata, turpmāk tekstā lietojot saukts **Pircējs**, no vienas puses un **SIA „\_\_\_\_\_\_\_\_\_\_\_\_”** tās valdes priekšsēdētājas \_\_\_\_ personā, kas darbojas uz Statūtu pamata, turpmāk tekstā lietojot saukts **Piegādātājs**, no otras puses, kopā tekstā lietojot saukti **Puses**, izrādot brīvu un nepiespiestu gribu, bez maldības, spaidiem un viltus, noslēdz šo Līgumu par sekojošo:

**1. Līguma priekšmets.**

1.1.Piegādātājs piegādā un nodod Pircējam, bet Pircējs pieņem *\_\_\_\_\_\_\_, turpmāk -* Līguma preces, un norēķinās par tām šajā Līgumā un tā pielikumos paredzētajā kārtībā.

1.2. Līguma preces tiek piegādātas saskaņā ar Līguma tehnisko –finanšu piedāvājumu *(Līguma pielikums Nr.1),* kas pēc tā parakstīšanas kļūst par šī Līguma būtisku un neatņemamu sastāvdaļu.

**2. Līguma preču vērtība un apmaksa.**

2.1. Līguma preču vērtībā ir iekļauta Līguma preču cena, piegāde un pievienotās vērtības nodoklis.

2.2.Visi norēķini Pušu starpā, tiek veikti ar bankas pārskaitījumiem, iemaksājot pārskaitāmās naudas summas saņēmēja šajā Līgumā norādītajā bankas norēķinu kontā.

2.3.Par samaksas dienu, uzskatāma diena, kad pārskaitāmā naudas summa iemaksāta saņēmēja bankas norēķinu kontā un saņēmēja banka apstiprinājusi pārskaitāmās naudas summas saņemšanas faktu.

2.4. Visi norēķini tiek veikti eiro.

2.5. Pircējs apņemas samaksāt Piegādātājam Līguma preču vērtību **EUR \_\_\_\_\_\_\_\_**  (..................) t.sk. PVN 21% EUR ...............šī Līguma 2.6.punktā noteiktajā kārtībā.

2.6. Puses vienojas un nosaka sekojošu Līguma preču apmaksas kārtību:

2.6.1. Piegādātājs pārdot Pircējam Līguma preces uz pēcmaksas nosacījumiem.

2.6.2. Līguma preces tiek apmaksātas 15 (piecpadsmit) darba dienu laikā no Līguma preču saņemšanas, kas tiek fiksēta ar atbilstošu preču pavadzīmes parakstīšanu.

2.7. Līguma preču samaksa tiek uzskatīta par veiktu, kad Pircējs veicis pilnībā visus no šī Līguma izrietošos maksājumus.

**3. Līguma preču piegādes vieta un termiņš.**

3.1.Līguma preču piegādes vieta - **\_\_\_\_\_\_\_\_\_\_\_\_.**

3.2. Līguma preču piegādes termiņš - **ne vēlāk kā** **līdz 2021. gada \_\_\_\_\_\_\_\_\_\_\_\_.**

**4. Līguma preču garantijas laiks.**

4.1. Līguma precēm tiek noteikts garantijas termiņš – 2 gadi no preču pavadzīmes parakstīšanas brīža.

4.2.Garantija ir spēkā pie nosacījuma, ka preces tiek lietotas atbilstoši lietošanas noteikumiem.

4.3.Garantija stājas spēkā PPR parakstīšanas dienā. Garantija izbeidzas attiecīgā garantētā termiņa pēdējā dienā.

4.4.Garantija zaudē spēku gadījumā, ja Pircējs patvaļīgi veic, vai pieļauj ar Piegādātāju nesaskaņotu Līguma preču pārtaisīšanu, remontu vai jebkādas cita veida darbības, kas ietekmē vai varētu ietekmēt Līguma preču darbību.

**5. Īpašuma tiesības uz Līguma precēm.**

5.1.Līguma preces ir uzskatāmas par Piegādātāja īpašumu līdz 2.6. punkta izpildei.

5.2.Īpašuma tiesības uz Līguma precēm pāriet uz Pircēju vienīgi pēc pilnīgas Līguma preču apmaksas un visu no šī Līguma izrietošo maksājumu samaksas.

**6. Līguma preču nodošana Pircējam.**

6.1.Līguma preces tiek nodotas Pircējam ar PPR. Pušu paraksti uz PPR uzskatāmi par apliecinājumu Līguma preču pieņemšanai.

6.2.Pircējs pieņem Līguma preces pēc daudzuma, uzstādīšanas un kvalitātes to nodošanas brīdī. Vēlākas pretenzijas par Līguma preču kvantitāti (pēc preču vienību skaita, nevis pēc to komplektējošo detaļu skaita) Pircējs nav tiesīgs izvirzīt.

6.3.Līdz ar Līguma preču nodošanu Pircējam, viss risks par Līguma precēm pāriet uz Pircēju, līdz ar PPR parakstīšanu.

**7. Pircēja pienākumi un saistības.**

Pircējam ir jānodrošina brīva piekļūšana Līguma preču piegādes vietai.

**8. Piegādātāja pienākumi un saistības.**

8.1. Piegādātājs apņemas piegādāt Līguma preces šajā Līgumā paredzētajā laikā un kārtībā.

8.2.Nodrošināt bezmaksas konsultācijas par jautājumiem, kas saistīti ar aprīkojuma ekspluatāciju.

**9. Maksājuma, piegādes kavējumi un citas soda sankcijas.**

9.1.Gadījumā, ja Pircējs neveic un/vai kavē šajā Līgumā paredzētos maksājumus, Pircējam var tikt aprēķināts nokavējuma procenti 0,1% no nokavētās samaksas summas par katru kavējuma dienu.

9.2. Ja Piegādātājs kavē Līguma preces piegādi, Pircējam ir tiesības pieprasīt nokavējuma procenti 0,1% no nokavētās samaksas summas par katru kavējuma dienu.

**10. Īpašie noteikumi.**

10.1. Gadījumā, ja pēc Līguma preču piegādes Pircējam, Pircējs neveiks pilnīgu, šajā Līgumā paredzēto maksājumu samaksu, tas ir, līdz īpašuma tiesību pārejai Pircējam, ar šo Līgumu Pircējs pilnvaro Piegādātāju aizturēt un izņemt Līguma preces, nesamaksāto Līguma maksājumu apjomā.

10.2. Ja Līguma preces tiek piegādātas pa daļām, par piegādes datumu tiek uzskatīta diena, kad piegādāta pēdējā Līguma preču daļa. Līguma 2.6.2.p. un 4.1.p. paredzētie termiņi skaitāmi no dienas, kad saņemta Līguma preču pēdējā daļa..

**11. Nepārvarama vara.**

Piegādātājs nenes atbildību par šī Līguma noteikumu pilnīgu vai daļēju neizpildi, ja tam par iemeslu ir bijuši nepārvaramas varas apstākļi, konkrēti: plūdi, zemestrīces, ugunsgrēki un citas dabas katastrofas, transporta katastrofas, karš un militārās darbības, kas sākušies pēc Līguma noslēgšanas, kā arī valsts un pārvaldes institūciju pieņemtie normatīvi, kas ietekmē Līguma izpildi. Šajā gadījumā saistību izpildes termiņš jāpagarina par periodu, kas vienāds ar periodu, kurā pastāv nepārvaramas varas apstākļi. Ja šādi apstākļi ilgst vairāk par 2 mēnešiem, jebkurai līgumslēdzējai pusei ir tiesības lauzt Līgumu.

**12. Līguma satura neizpaušanas pienākums.**

Puses vienojas un nosaka šajā Līgumā un tā atvasinājumos iekļauto informāciju par konfidenciālu un neizpaužamu jebkādām trešajām personām. Atkāpe no šī punkta nosacījumiem pieļaujama vienīgi gadījumā, ja informācijas pieprasītājs ir LR normatīvajos aktos pilnvarota institūcija normatīvajos aktos paredzētajā kārtībā.

**13. Strīdus gadījumi.**

Visi strīdi, nesaskaņas un prasības, kas izriet vai skar šo Līgumu, kuri nav noregulēti starp Pusēm pārrunu ceļā, tiks izšķirti atbilstoši LR likumiem pēc prasītāja izvēles tiesā vai Rīgas Civillietu Šķīrējtiesā (Šķīrējtiesu reģistra reg.Nr. 40103222046), saskaņā ar šīs šķīrējtiesas Reglamentu, viena šķīrējtiesneša sastāvā, rakstveida procesā un ar nosacījumu, ka gadījumā, ja atbildētājs neiesniedz atsauksmi uz prasību, uzskatāms, ka tas atzīst prasību.

**14. Līguma apjoms.**

Šis Līgums sastādīts divos eksemplāros uz 2 (divām) lapām ar pielikumu uz 1 (vienas) lapas, latviešu valodā, ar vienādu juridisko spēku un atrodas pa vienam eksemplāram pie katras no līgumslēdzējām pusēm.

Pušu paraksti zem Līguma apliecina, ka viņām ir saprotami šī Līguma nosacījumi, ka viņas apzinās Līguma sekas un vēlas to iestāšanos.

**15. Pušu juridiskās adreses un rekvizīti.**

**Pircējs: Piegādātājs:**

|  |  |
| --- | --- |
| SIA „\_\_\_\_\_\_\_\_\_\_\_”  Juridiskā adrese: \_\_\_\_\_\_\_\_\_\_\_\_\_\_\_\_-  Reģ.Nr. \_\_\_\_\_\_\_\_\_\_\_\_\_\_\_\_  Bankas rekvizīti:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes priekšsēdētājs | SIA „\_\_\_\_\_\_\_\_\_\_\_”  Juridiskā adrese: \_\_\_\_\_\_\_\_\_\_\_\_\_\_\_\_-  Reģ.Nr. \_\_\_\_\_\_\_\_\_\_\_\_\_\_\_\_  Bankas rekvizīti:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes priekšsēdētājs |